בס"ד. כללים חשובים לכתיבת תשובה בבגרות בספרות**( מעובד ע"פ דף שערך מתניה מאלי)**

* **הנחיות לקריאת השאלון ובחירה נכונה של השאלות.**
קראו את השאלות בעיון. הקדישו זמן בתחילת כל פרק לקריאת **כל** השאלות בפרק. בחרו את השאלות שנראות לכם פשוטות. ואתם מבינים את כל הסעיפים. (שימו לב לניקוד המופיע) ברור שתענו על שאלה מסוימת, רק במידה וקראתם, כמובן, את כל היצירה עליה מדברת השאלה.
בחרו את השאלות העוסקות ביצירה שאתם מכירים היטב. וודאו כי היצירה מופיעה בדף המצורף. לא להתבלבל בין "זאנרים"(שיר ימה"ב/מודרני , סיפור קצר/ רומן קריאה מונחית/דרמה/נובלה)
* כתבו במשפט פתיחה את הטיעון המרכזי של השאלה.
* סמנו את חלקי השאלה, הדגישו את מילות השאלה. **תאר את... הסבר את.... ושוב,** שימו לב לכל סעיפי השאלה! ענו על כל מה שנדרשתם ובהרחבה.
* **איך כותבים את התשובה בפועל?**
כתבו את מספר השאלה ואת שם היצירה. כדאי לכתוב לעצמכם ראשי פרקים, בטרם תענו.
בתחילת התשובה שלכם, כתבו **תמצית** של היצירה (תמצית: המקום והתקופה / הזמן -בהם העלילה מתרחשת, הדמויות המרכזיות, הארוע\ים המרכזי\ים ביצירה ובאיזו דילמה, קונפליקט או בעיה , עוסקת היצירה.)שימו לב: תמצית -ולא כל פרטי העלילה!!!
* כתבו במשפט אחד מה מטרת התשובה: **בתשובה** זו אוכיח את הקשר בין א' לב'. או **בתשובה** זו אראה את ההתפתחות של דמות... באמצעות... או **בתשובה** זו אעמוד על שלשה אמצעים ספרותיים המעצבים את...
* הוכיחו את טענתכם באמצעות משפטים ודוגמאות מתוך היצירה בה אתם דנים.
הסבירו את הדוגמאות בהם השתמשתם לעיל.
* אם השיר או מובאה מהיצירה מופיעה בטופס הבגרות, חובה עליכם **לצטט מהיצירה**, (חוץ ממה שאתם כותבים בלשונכם)וגם אם לא כתוב לצטט, צטטו!
התבססו באופן מדויק על מונחים ומושגים ספרותיים, **גם אם לא נדרשתם לכך בפירוש. הבליטו אותם בקו.**סיום השאלה – משפט הקושר בין הדוגמאות וההוכחות לבין משפט הפתיחה.
* **שימו לב: הצורה החיצונית-גראפית של התשובות שאתם כותבים-חשובה ביותר**

השקיעו כמובן, בכתב ידכם...ככל שתוכלו. כתיבה בעט שחור/כחול קריא וברור.

רווחו את כתיבתכם. כתבו כל טיעון חדש בשורה חדשה. סעיף חדש – דלגו שורה. **שאלה חדשה בעמוד חדש.** היקף תשובה מצופה וראוי הוא מינימום **עמוד אחד לתשובה**.(בחלק הסיפורים/דרמה, אפילו יותר..)

**בהצלחה רבה מאד, הודיה.** ☺